Cynlluniau Digonolrwydd Blynyddol: 
Canllaw a Thempled i Awdurdodau Lleol
1. Diben 
Bwriad y canllaw hwn yw cefnogi awdurdodau lleol i baratoi cynlluniau digonolrwydd blynyddol fel rhan o’u dyletswydd i sicrhau llety digonol i blant sy’n derbyn gofal, fel sy’n ofynnol gan adran 75A o Ddeddf Gwasanaethau Cymdeithasol a Llesiant (Cymru) 2014 (“Deddf 2014”), fel y’i diwygiwyd gan Ddeddf Iechyd a Gofal Cymdeithasol (Cymru) 2025 (“Deddf 2025”).

Fe’i cyd-gynhyrchwyd trwy drafodaethau rhwng Llywodraeth Cymru a llywodraeth leol, ac mae wedi’i gynllunio i gefnogi awdurdodau lleol i fodloni eu gofynion statudol trwy: 

· Ddarparu’r cyd-destun deddfwriaethol a pholisi sy’n sail i’r gofynion hynny. 
· Disgrifio goblygiadau’r gofynion hynny i awdurdodau lleol wrth iddynt baratoi eu cynlluniau, yn benodol mewn perthynas â’r cynlluniau cyntaf, y mae angen cyflwyno drafftiau ohonynt erbyn 1 Rhagfyr 2026 (bydd angen cyflwyno cynlluniau drafft dilynol heb fod yn hwyrach na 2 fis cyn dechrau’r flwyddyn ariannol maen nhw’n ymwneud â hi). 
· Disgrifio sut y dylid cyflwyno gwybodaeth o fewn y cynlluniau hynny 
· Egluro’r amserlenni a’r broses ar gyfer cymeradwyo mewnol gan awdurdodau lleol cyn eu cyflwyno i Lywodraeth Cymru a’u cyhoeddi maes o law. 
· Darparu templed electronig sy’n nodi adrannau gofynnol y cynlluniau, a ddarperir yn Atodiad A i’r canllaw hwn.

Y bwriad yw creu cysondeb a chymhariaeth ar draws cynlluniau digonolrwydd mewn perthynas â data a gwybodaeth graidd, gan ganiatáu cynnwys gwybodaeth gyd-destunol leol a fydd yn sefydlu’r amgylchedd polisi a gweithredu y bydd cynlluniau’n cael eu cyflawni ynddo.
 
2. Cyd-destun deddfwriaethol a pholisi
2.1 Dileu elw o ofal plant sy’n derbyn gofal
Mae Deddf 2025 yn cynnwys darpariaethau sy’n cyfyngu ar wneud elw o:

· wasanaethau cartrefi plant.
· gwasanaethau llety diogel; a
· gwasanaethau maethu.

Gyda’i gilydd, mae’r rhain yn cael eu galw’n ‘wasanaethau plant o dan gyfyngiad’.

Mae Deddf 2025 yn sefydlu cyfres o drefniadau pontio, gyda rhai wedi dod i rym o 1 Ebrill 2026, gan arwain yn y pen draw at sefyllfa lle mai dim ond endidau nid-er-elw sydd wedi’u cofrestru gydag Arolygiaeth Gofal Cymru (AGC) fydd yn cael darparu gwasanaethau plant o dan gyfyngiad (ac eithrio’r rhai sy’n cael eu darparu’n uniongyrchol gan awdurdodau lleol).
2.2 Adran 75A i 75D newydd a newidiadau i ddyletswydd ddigonolrwydd adran 75(1)
Mae Deddf 2025 yn mewnosod adran 75A newydd yn Neddf 2014 ac yn diwygio’r ddyletswydd ddigonolrwydd bresennol yn adran 75(1). 

Mae adran 75A yn ei gwneud yn ofynnol i awdurdodau lleol baratoi a chyhoeddi cynllun (‘cynllun digonolrwydd blynyddol’) ynghylch eu dyletswydd adran 75(1). 

Mae adran 75A hefyd yn cynnwys pwerau gwneud rheoliadau sy’n ymwneud â:

· ffurf cynlluniau digonolrwydd blynyddol (75A(2)(a));
· gwybodaeth ragnodedig am ddarparwyr er-elw sy’n gweithredu yng Nghymru a Lloegr (75A(3)(d)(iii) a (iv)); a
· gwybodaeth ychwanegol i’w chynnwys mewn cynlluniau (75A(3)(f)).

Erbyn hyn, mae adran 75(1) yn ei gwneud yn ofynnol i awdurdodau lleol gymryd pob cam rhesymol i:

· sicrhau llety i blant sy’n derbyn gofal ganddynt;
· sicrhau llety yn ardal yr awdurdod, neu’n agos at ardal yr awdurdod, gan gydnabod y gall lleoliad y tu allan i’r sir fod yn nes at gymuned gartref y plentyn o dan rai amgylchiadau;
· sicrhau llety gydag awdurdodau lleol neu ddarparwyr sy’n bodloni’r gofynion nid-er-elw yn unig; ac
· ystyried y budd o gael gwahanol fathau o lety o fewn eu hardal, neu’n agos ati, sy’n diwallu anghenion gwahanol y plant sy’n derbyn gofal ganddynt.

Mae hyn yn cynrychioli newid o’r ddyletswydd flaenorol, a oedd yn canolbwyntio ar sicrhau llety “i’r graddau y mae’n rhesymol ymarferol” ac yn pwysleisio darpariaeth o fewn ardal yr awdurdod a nifer y darparwyr. Mae’r ddyletswydd ddiwygiedig yn caniatáu i ddigonolrwydd gael ei gyflawni hyd yn oed pan fo llety yn cael ei ddarparu gan un darparwr (gan gynnwys yr awdurdod lleol ei hun), ar yr amod bod y llety sydd ar gael yn diwallu anghenion gwahanol y plant sy’n derbyn gofal gan yr awdurdod.

Mae Deddf 2025 hefyd yn mewnosod:

· adran 75B, sy’n ei gwneud yn ofynnol i gynlluniau digonolrwydd blynyddol drafft gael eu cyflwyno i Weinidogion Cymru i’w cymeradwyo;
· adran 75C, sy’n nodi’r weithdrefn i’w dilyn pan na fydd cynllun drafft yn cael ei gymeradwyo; ac
· adran 75D, sy’n ei gwneud yn ofynnol, ar gyfer pob blwyddyn ariannol y mae cynllun digonolrwydd blynyddol yn ymwneud â hi, i adroddiad blynyddol yr awdurdod lleol nodi gwybodaeth benodol, gan gynnwys: 
· sut y mae camau i’w cymryd gan yr awdurdod lleol yn bwriadu sicrhau bod gan yr awdurdod ddigon o lety sy’n bodloni gofynion paragraffau (a) i (b) o adran 75(1);
· nifer y ceisiadau a wnaed i leoli plant mewn lleoliadau atodol; ac
· unrhyw wahaniaethau rhwng y defnydd a ddisgwylir a’r defnydd gwirioneddol o leoliadau o’r fath.

2.3 Cychwyn a gwybodaeth am leoliadau atodol 
Mae adran 75A (1), (2), (3)(a) ac (e), adrannau 75B, 75C a 75D(a) o Ddeddf 2014 bellach mewn grym. 

Nid yw’r gofynion yn yr adran 81B newydd, a fewnosodwyd gan Ddeddf 2025 mewn perthynas â cheisiadau i Weinidogion Cymru gymeradwyo lleoliadau atodol, yn dod i rym tan fis Ebrill 2030. Yn yr un modd, ni fydd y gofyniad i gynnwys mewn cynlluniau digonolrwydd yr wybodaeth a nodir yn adrannau 75A (3)(b), 3(c) a 3(d) sy’n ymwneud â lleoliadau atodol yn dod i rym yn y blynyddoedd cyntaf chwaith, gan gynnwys unrhyw wybodaeth a ragnodwyd trwy reoliadau sy’n dod o dan adran 75A (3)(d)(iii) a (iv). Felly, ni fydd yn ofynnol i gynlluniau digonolrwydd gynnwys yr wybodaeth hon cyn y rhai a fydd yn cael eu paratoi ar gyfer blwyddyn ariannol 2030-2031. 


2.4 Cynlluniau digonolrwydd blynyddol – diben
Bwriad cynlluniau digonolrwydd blynyddol yw:
· hyrwyddo dull cydlynol a gynlluniwyd o sicrhau digon o lety nid-er-elw i blant sy’n derbyn gofal.
· sicrhau bod penderfyniadau awdurdodau lleol wedi’u seilio ar dystiolaeth o angen a galw, nawr ac yn ôl rhagolygon i’r dyfodol.
· cefnogi ailgydbwyso darpariaeth gofal a chymorth yn unol â chyfeiriad polisi cenedlaethol; a
· darparu tryloywder ac atebolrwydd, trwy gyhoeddiadau ac adroddiadau blynyddol, i blant, teuluoedd, darparwyr, aelodau etholedig a rhanddeiliaid allweddol eraill.
Mae’r canllaw hwn yn esbonio’r cyd-destun statudol ar gyfer cynlluniau digonolrwydd blynyddol, y disgwyliadau ar awdurdodau lleol, a’r broses ar gyfer cyflwyno, cymeradwyo, cyhoeddi ac adrodd. Mae’n rhaid i awdurdodau lleol ddefnyddio’r templed a ddarperir yn Atodiad A wrth baratoi eu cynlluniau.

2.5 Cydweddu â Deddf Llesiant Cenedlaethau’r Dyfodol (Cymru) 2015
Mae’r gofyniad am gynlluniau digonolrwydd blynyddol yn cefnogi cyflawni Deddf Llesiant Cenedlaethau’r Dyfodol (Cymru) 2015 ac mae’n adlewyrchu rhoi’r pum ffordd o weithio ar waith trwy gydol y cylch polisi a chyflawni:

· Tymor hir: trwy ei gwneud yn ofynnol i awdurdodau lleol asesu’r galw yn y dyfodol a chynllunio’n gynaliadwy ar gyfer darpariaeth nid-er-elw ddigonol dros amser.
· Atal: trwy gryfhau cynllunio digonolrwydd i leihau dibyniaeth ar leoliadau heb eu cofrestru, lleoliadau y tu allan i’r ardal neu leoliadau amhriodol.
· Integreiddio: trwy gydweddu cynllunio digonolrwydd â strategaethau comisiynu, cynlluniau gweithlu a threfniadau goruchwylio’r farchnad.
· Cydweithredu: trwy annog dulliau rhanbarthol a chenedlaethol o ymdrin â’r ddarpariaeth lle mae hynny’n diwallu anghenion plant orau.
· Cyfranogiad: trwy hyrwyddo tryloywder wrth gyhoeddi cynlluniau ac adroddiadau blynyddol, a chefnogi ymgysylltu â phlant, teuluoedd a rhanddeiliaid.

3. Paratoi – beth sydd angen i Awdurdodau Lleol ei wneud
3.1 Disgwyliadau ar gyfer cynlluniau cychwynnol sy’n cwmpasu blwyddyn ariannol 2027-28
Y bwriad yw i gynlluniau digonolrwydd blynyddol weithredu fel rhan o gylch cynllunio blynyddol ailadroddus, yn hytrach nag fel ymarfer untro neu statig. 

Dylai’r cynlluniau cyntaf (sy’n cwmpasu blwyddyn ariannol 2027-28) ganolbwyntio ar sefydlu gwaelodlin glir o anghenion, darpariaeth a phwysau presennol ac amcanestyniadau ar gyfer y flwyddyn i ddod, ac ar bennu camau cadarn i ddiwallu anghenion dynodedig. 

Bydd yr wybodaeth sy’n rhan o’r cynlluniau yn datblygu ym mhob fersiwn flynyddol, gan eu bod yn darparu nid yn unig amcanestyniadau a chynlluniau gweithredu ar gyfer y flwyddyn i ddod, ond dadansoddiad beirniadol o berfformiad y flwyddyn flaenorol ac esboniadau ar gyfer unrhyw wyriad oddi wrth ganlyniadau a thargedau a gynlluniwyd. Bydd myfyrio ar y cyd hefyd yn galluogi mireinio fformat a chynnwys y cynlluniau dros amser, gyda newidiadau y cytunwyd arnynt yn cael eu hadlewyrchu mewn fersiynau o’r canllaw hwn yn y dyfodol a’r templed cysylltiedig, gyda’r ddau yn cael eu cyd-gynhyrchu a’u cytuno gan y partïon priodol. Mae hefyd yn debygol y bydd rhai bylchau data yn cael eu nodi wrth baratoi cynlluniau cychwynnol ac mae lle yn y templed i awdurdodau lleol nodi cyfyngiadau data a thynnu sylw at unrhyw gamau ymatebol.

Mae modd defnyddio data perthnasol sy’n bodoli mewn strategaethau a chynlluniau eraill i lywio’r cynllun digonolrwydd. Fodd bynnag, dylid cynnwys yr wybodaeth, y data a’r dadansoddiad allweddol sy’n berthnasol i bob adran yn y cynllun ei hun i sicrhau ei fod yn darparu asesiad clir a hunangynhwysol o anghenion digonolrwydd. Gellir defnyddio hyperddolenni i ddarparu tystiolaeth ategol, cyd-destun ychwanegol neu ddadansoddiad manylach, ond ni ddylid eu defnyddio yn lle’r wybodaeth sy’n ofynnol yn y cynllun digonolrwydd. Pan fydd gwybodaeth yn cael ei chyrchu o ffynhonnell arall, dylai awdurdodau lleol sicrhau ei bod yn bodloni gofynion yr adran berthnasol yn uniongyrchol.

Wrth adolygu’r cynlluniau digonolrwydd blynyddol drafft cyntaf sy’n cwmpasu blwyddyn ariannol 2027-28, bydd Gweinidogion Cymru yn ystyried i ba raddau y mae’r cynlluniau yn:


· Bodloni gofynion statudol adrannau cychwynnol Deddf 2025 sy’n ymwneud â chynlluniau digonolrwydd a’r rheoliadau ategol.
· Darparu gwaelodlin glir o’r angen cyfredol, y galw a’r ddarpariaeth a’r amcanestyniadau, wedi’i hategu gan dystiolaeth sydd ar gael.
· Dangos dealltwriaeth a mynegiant clir o bwysau a risgiau digonolrwydd, gan gynnwys dibyniaeth ar y gweithlu, addysg, iechyd a’r farchnad.
· Pennu cyfeiriad teithio credadwy tuag at fodloni’r ddyletswydd ddigonolrwydd dros amser, hyd yn oed pan ragwelir y caiff agweddau eu cyflawni y tu hwnt i’r flwyddyn gyntaf, gan ystyried amgylchiadau lleol perthnasol.
· Yn dryloyw ynglŷn â rhagdybiaethau, bylchau a chyfyngiadau data, yn hytrach na honni sicrwydd direswm; ac
· Adlewyrchu dull ailadroddus, gan gydnabod y bydd dysgu o gynlluniau cynnar yn llywio gwelliant yn y dyfodol.

Nid yw Gweinidogion yn disgwyl i bob elfen o gynllunio digonolrwydd blynyddol fod wedi datblygu’n llawn adeg cyflwyno’r cynlluniau cyntaf. Yn hytrach, bydd Gweinidogion yn cymryd safbwynt cymesur a chyd-destunol, gan ganolbwyntio ar allu’r cynllun i greu sylfaen gadarn ar gyfer gwella a chyflawni’n gynaliadwy mewn blynyddoedd i ddod. Fodd bynnag, mae’n rhaid i gynlluniau fod yn seiliedig ar dystiolaeth, yn dryloyw ac yn addas i’w cyhoeddi.
Beth mae hyn yn ei olygu
· Mae’r cynlluniau cyntaf yn cael eu cydnabod fel dechrau taith gyflawni, nid ei diwedd.
· Mae Gweinidogion yn derbyn y bydd manwl gywirdeb yn cynyddu dros amser wrth i ddata, modelu a sefydlogrwydd y farchnad wella.
· Mae awdurdodau yn cael eu hannog i fod yn agored am ansicrwydd, yn enwedig lle nad oes ffordd ddibynadwy eto o ragweld y galw neu ymddygiad system yn y dyfodol. 
· Bydd cynnydd yn cael ei farnu yn nhermau dysgu, taflwybr a bwriad, yn ogystal â chyflawni uniongyrchol.
Beth nad yw hyn yn ei olygu
· Mae gofynion statudol yn opsiynol neu mae modd eu gohirio.
· Dylai cynlluniau osgoi materion anodd neu eithrio pwysau hysbys.
· Dylai awdurdodau lleol ddibynnu ar dystiolaeth anecdotaidd neu naratif di-sail. 
· Mae modd gadael risgiau cyflawni clir heb eu cydnabod neu heb eu datrys.
4. Disgwyliadau tystiolaeth a data
4.1 Diben tystiolaeth o fewn cynlluniau digonolrwydd blynyddol
Rhaid i gynlluniau digonolrwydd blynyddol gael eu hategu gan dystiolaeth gadarn, gymesur a thryloyw, sy’n galluogi dealltwriaeth leol a chenedlaethol o anghenion presennol, pwysau a chyfeiriad i’r dyfodol. Bwriad y dystiolaeth yw cefnogi penderfyniadau strategol ac atebolrwydd, yn hytrach na chreu beichiau data newydd neu ychwanegol.

Mae ffocws penodol ar gysondeb a chymhariaeth ar draws cynlluniau, gan gydnabod amrywiad lleol a chyfyngiadau data cyfiawn, yn enwedig yn y cynlluniau cyntaf.
4.2 Data a set ddata graidd
Disgwylir i awdurdodau lleol bwyso’n bennaf ar setiau data sefydledig sy’n bodoli eisoes wrth baratoi cynlluniau digonolrwydd blynyddol, gan gynnwys gwybodaeth sydd eisoes wedi’i chasglu a’i chyflwyno i Lywodraeth Cymru (er enghraifft, trwy ffurflenni ystadegol presennol). Mae’r rhain wedi’u nodi isod:

Tabl 1 – Set ddata gyffredin i’w defnyddio ym mhob cynllun digonolrwydd blynyddol ar gyfer blwyddyn ariannol 2027-28

	Data (i gyd ar sail awdurdod lleol)
	Sail statudol 
	Ffynhonnell data
	Pwynt cyfeirio / cyfnod adrodd

	Math o fesur (rhan o flwyddyn / blwyddyn lawn / rhagolwg/ ciplun)

	Adrannau perthnasol o’r templed 

	Nifer y plant sy’n derbyn gofal ar hyn o bryd o fewn yr awdurdod lleol, a’r amcangyfrifon ar gyfer y nifer y bydd yn gofalu amdanynt

	Deddf 2014, Adran 75A(3)(i) (yn benodol ar gyfer y nifer y mae’r awdurdod lleol yn amcangyfrif y bydd yn gofalu amdanynt 
	Data mewnol awdurdodau lleol fel y’i cyflwynwyd i StatsCymru (heb ei dalgrynnu)
	Y sefyllfa ar 31 Mawrth 2026


Y sefyllfa ar 30 Medi 2026



Rhagolwg ar 31 Mawrth 2027


Rhagolwg ar 31 Mawrth 2028
	1. Ciplun – y sefyllfa ar 31 Mawrth 2026 


2.(a) Ciplun – y sefyllfa ar 30 Medi 2026 



2.(b) Rhagolwg ar 31 Mawrth 2027


3. Rhagolwg ar 31 Mawrth 2028
	1.2 




1.2 



1.2



2.1(a)

	Nifer y plant nad yw’r awdurdod lleol wedi gallu gwneud trefniadau mewn perthynas â nhw o dan adran 81(2) o Ddeddf 2014 (mae hyn yn golygu nifer y plant nad yw’r awdurdod lleol wedi gallu eu lleoli gyda’u rhieni, rhywun â chyfrifoldeb rhiant, neu lle roedd gorchymyn trefniadau plentyn ar waith yn union cyn i’r gorchymyn gofal gael ei wneud, person a enwyd yn y gorchymyn hwnnw fel person yr oedd y plentyn i fyw gydag ef) ac y bydd felly angen math arall o leoliad arnynt (e.e. gofal maeth neu gartref plant).
	Adran 75A(3)(a)(ii
	
	Y sefyllfa ar 31 Mawrth 2026


Y sefyllfa ar 30 Medi 2026


	1. Ciplun – y sefyllfa ar 31 Mawrth 2026 


2.(a) Ciplun – y sefyllfa ar 30 Medi 2026 





	1.2



1.2

	Nifer y plant y mae’r awdurdod lleol yn amcangyfrif y bydd yn annhebygol o allu gwneud trefniadau mewn perthynas â nhw o dan adran 81(2) (mae hyn yn golygu nifer y plant y mae’r awdurdod lleol yn disgwyl na fydd yn gallu eu lleoli gyda’u rhieni, rhywun â chyfrifoldeb rhiant, neu lle roedd gorchymyn trefniadau plentyn ar waith yn union cyn i’r gorchymyn gofal gael ei wneud, person a enwyd yn y gorchymyn hwnnw fel person yr oedd y plentyn i fyw gydag ef) ac y bydd felly angen math arall o leoliad arnynt (e.e. gofal maeth neu gartref plant).
	Deddf 2014, Adran 75A (3)(ii)
	Adnodd Cymorth Comisiynu ar gyfer Plant
	Rhagolwg ar 31 Mawrth 2027


Rhagolwg ar 31 Mawrth 2028
	1. Rhagolwg ar 31 Mawrth 2027


2. Rhagolwg ar 31 Mawrth 2028 
	1.2



2.1(a)

	Nifer y plant sydd wedi’u lleoli y tu allan i’r sir ac yn drawsffiniol (y tu allan i’r wlad) (cyfredol a rhagamcan)




	Rheoliadau Awdurdodau Lleol (Cynlluniau Digonolrwydd Blynyddol) (Cymru) 2026
	Adnodd Cymorth Comisiynu ar gyfer Plant (map a thabl)
	Blwyddyn ariannol 2025/26 (gwirioneddol) 


Data gwirioneddol blwyddyn ariannol 2026-27 hyd at ac yn cynnwys 30 Medi 2026


Blwyddyn ariannol 2026-27 hyd at ac yn cynnwys 31 Mawrth 2027 (gan ddefnyddio data gwirioneddol hyd at ac yn cynnwys 30 Medi 2026 a data rhagolwg o 1 Hydref 2026 i 31 Mawrth 2027) 

Blwyddyn ariannol 2027-28 (rhagolwg)

	1. Blwyddyn lawn 2025/26 (gwirioneddol)



2. (a) Y flwyddyn hyd yma hyd at ac yn cynnwys 30 Medi 2026 (gwirioneddol)



2. (b) Blwyddyn lawn (gwirioneddol a rhagolwg): yn cynnwys data gwirioneddol o’r flwyddyn hyd at ac yn cynnwys 30 Medi 2026 (yn unol â 2.(a) uchod a data rhagolwg ar gyfer gweddill blwyddyn ariannol 2026-27 



3. Blwyddyn lawn (rhagolwg) ar gyfer blwyddyn ariannol 2027-28

	1.4



1.4





1.4









2.1(b)

	Nifer y plant mewn gwasanaethau sy’n gweithredu heb gofrestru (cyfredol a rhagamcan). Ystyr “gwasanaethau sy’n gweithredu heb gofrestru” yw man lle mae gwasanaeth cartref plant neu wasanaeth llety diogel yn cael ei ddarparu a lle nad yw darparwr y gwasanaeth wedi’i gofrestru i ddarparu gwasanaeth cartref plant neu wasanaeth llety diogel yn y lle hwnnw.

	Rheoliadau Awdurdodau Lleol (Cynlluniau Digonolrwydd Blynyddol) (Cymru) 2026
	Data mewnol awdurdodau lleol 
	Blwyddyn ariannol 2025/26 (gwirioneddol)

Data gwirioneddol blwyddyn ariannol 2026-27 hyd at ac yn cynnwys 30 Medi 2026

Blwyddyn ariannol 2026-27 (yn seiliedig ar ddata gwirioneddol hyd at ac yn cynnwys 30 Medi 2026 a data rhagolwg o 1 Hydref 2026 i 31 Mawrth 2027) 

Blwyddyn ariannol 2027-28 (rhagolwg)

	1. Blwyddyn lawn (gwirioneddol) ar gyfer blwyddyn ariannol 2025-26

2. (a) Y flwyddyn hyd yma hyd at ac yn cynnwys 30 Medi 2026 ar gyfer blwyddyn ariannol 2026-27 


2. (b) Blwyddyn lawn yn cynnwys data gwirioneddol o’r flwyddyn hyd yma hyd at ac yn cynnwys 30 Medi 2026 (yn unol â 2.(a) uchod a data rhagolwg ar gyfer gweddill blwyddyn ariannol 2026-27 


3. Blwyddyn lawn (rhagolwg) ar gyfer blwyddyn ariannol 2027-28
	1.5


1.5




1.5







2.1(c)


	Nifer y plant sy’n destun Gorchymyn Amddifadu o Ryddid (Sylwch fod dyfarniad Goruchaf Lys y DU ym mis Mehefin 2026 wedi newid y diffiniad cyfreithiol o amddifadu o ryddid, gan ddisodli “prawf asid” blaenorol Gorllewin Swydd Gaer gydag asesiad ehangach sy’n ystyried amgylchiadau a dymuniadau unigolyn ac unrhyw dystiolaeth o wrthwynebiad. Mae’r newid yn weithredol ar unwaith ac mae disgwyl iddo leihau nifer y gorchmynion amddifadu o ryddid sy’n cael eu hawdurdodi dros amser. Mae rhagor o wybodaeth ar gael yng nghanllawiau’r Adran Iechyd a Gofal Cymdeithasol: Dyfarniad 2026 Goruchaf Lys y DU ar yr hyn sy’n gyfystyr ag amddifadu o ryddid.)


	Rheoliadau Awdurdodau Lleol (Cynlluniau Digonolrwydd Blynyddol) (Cymru) 2026
	Data mewnol awdurdodau lleol (gydag awdurdodau yn croeswirio gyda hysbysiadau CAFCASS ac AGC lle bo hynny’n berthnasol) 
	Blwyddyn ariannol 2025/26 (gwirioneddol)

Data gwirioneddol blwyddyn ariannol 2026-27 hyd at ac yn cynnwys 30 Medi 2026

Blwyddyn ariannol 2026-27 (yn seiliedig ar ddata gwirioneddol hyd at ac yn cynnwys 30 Medi 2026 a data rhagolwg o 1 Hydref 2026 i 31 Mawrth 2027) 


Blwyddyn ariannol 2027-28 (rhagolwg)

	1. Blwyddyn lawn (gwirioneddol) ar gyfer blwyddyn ariannol 2025-26

2. (a) Y flwyddyn hyd yma hyd at ac yn cynnwys 30 Medi 2026 ar gyfer blwyddyn ariannol 2026-27 


2. (b) Blwyddyn lawn (gwirioneddol a rhagolwg) ar gyfer blwyddyn ariannol 2026-27






3. Blwyddyn lawn (rhagolwg) ar gyfer blwyddyn ariannol 2027-28
	1.6


1.6




1.6








2.1(d)




Y dull sy’n cael ei ffafrio yw:

· defnyddio ffynonellau data presennol wedi’u gwirio lle bynnag y bo modd, gan gynnwys y rhai a restrwyd yn set ddata Tabl 1 uchod.
· mapio gofynion statudol yn erbyn ffurflenni data cyfredol; a
· nodi’n glir lle mae gwybodaeth eisoes ar gael a lle mae bylchau gwirioneddol yn parhau.

Mae’r dull hwn yn cefnogi dull cydlynol, yn lleihau baich gweinyddol diangen, ac yn galluogi cymharu ystyrlon ar draws awdurdodau.
4.3 Cysondeb a diffiniadau
Mae cysondeb data a therminoleg yn hanfodol. Mae gwahaniaethau mewn diffiniadau neu ddulliau cyfrif yn gallu tanseilio gwerth cynlluniau digonolrwydd ar gyfer goruchwyliaeth genedlaethol yn sylweddol.

O ganlyniad, dylai awdurdodau lleol:

· ddefnyddio diffiniadau cyffredin lle mae’r rhain yn bodoli eisoes.
· defnyddio setiau data sy’n cydweddu â ffurflenni cenedlaethol lle bynnag y bo modd; a
· sicrhau bod y ffigurau a’r dosbarthiadau sydd ar waith o fewn cynlluniau yn gyson ar draws blynyddoedd.

Pan fo ansicrwydd neu amrywiad o ran dehongli, dylid esbonio hyn yn glir yn y cynllun.
4.4 Data ffynhonnell leol ac esboniad naratif
O dan rai amgylchiadau, mae setiau data cenedlaethol sy’n cael eu cyhoeddi yn gallu cuddio realiti lleol, yn enwedig mewn awdurdodau llai neu lle mae rheolaethau datgelu (fel talgrynnu) yn berthnasol.

Mae awdurdodau lleol yn cadw data ffynhonnell mwy manwl ac mae modd iddynt ddefnyddio hynny i lywio cynllunio. Pan fydd hyn yn arwain at wahaniaethau amlwg i’r ffigurau a gyhoeddwyd, dylai awdurdodau:

· esbonio’r rheswm dros unrhyw wahaniaeth; a
· darparu cyd-destun naratif i gefnogi dehongli.

Mae esboniad naratif yn ategu data meintiol pwysig a dylid ei ddefnyddio i egluro amgylchiadau, heriau, cyfyngiadau neu anghysondebau lleol.
4.5 Pwyntiau cyfeirio a chyfnodau amser
Er mwyn cefnogi cysondeb, dylai awdurdodau lleol fod yn glir ynghylch y pwynt cyfeirio mewn amser ar gyfer data cyfredol sydd wedi’i gynnwys yn eu cynlluniau. Bydd Tabl 1 uchod yn helpu yn hyn o beth.

Lle bo hynny’n bosibl, mae awdurdodau yn cael eu hannog i gydweddu tystiolaeth â chylchoedd cynllunio cydnabyddedig cyson, megis blynyddoedd ariannol neu chwarteri. Yn benodol, mae defnyddio gwybodaeth canol blwyddyn (er enghraifft, data gwirioneddol ar gyfer rhan gyntaf y flwyddyn ochr yn ochr â gwybodaeth rhagolwg ar gyfer gweddill y flwyddyn) yn gallu darparu darlun realistig a chytbwys.

Dylid nodi’r cyfnod cyfeirio sydd ar waith yn benodol bob amser.
4.6 Rhagfynegi a modelu galw
Mae rhagweld galw yn y dyfodol yn gynhenid ansicr a dylid ei drin felly. Bwriad adnoddau modelu galw a rhagfynegi yw llywio barn, yn hytrach na darparu sicrwydd.

Dylai awdurdodau lleol:
· esbonio’r rhagdybiaethau sy’n sail i ragfynegi; a
· nodi risgiau neu newidynnau allweddol a allai effeithio ar y galw.

Mae awdurdodau lleol yn cael eu hannog i ddefnyddio adnoddau a ddatblygwyd gan ADSS Cymru i gefnogi modelu galw. Bydd hyn yn sicrhau cysondeb a’r gallu i gymharu gwahanol gynlluniau.
4.7 Tryloywder ynghylch bylchau a chyfyngiadau data
Mae Gweinidogion Cymru yn cydnabod bod rhai meysydd cynllunio digonolrwydd yn cael eu hategu gan ddata llai datblygedig ar hyn o bryd.

Dylai awdurdodau lleol fod yn glir ynghylch unrhyw fylchau data, ac maen nhw’n cael eu hannog i nodi:

· pam mae cyfyngiadau’n bodoli; a
· pha gamau gweithredu sydd wedi’u cynllunio neu ar y gweill i wella ansawdd data dros amser.

Mae tryloywder ynghylch cyfyngiadau yn well na hepgor gwybodaeth neu gyflwyno sicrwydd ffug.

4.8 Ansawdd a chanlyniadau
Gall achosion godi lle na fyddai lleoli plentyn o fewn darpariaeth nid-er-elw yn ymarferol, megis: 

· lle mae canlyniadau’r plentyn dan sylw mewn perygl o gael eu cyfaddawdu 
· lle mae ansawdd y ddarpariaeth nid-er-elw yn annigonol i ddiwallu anghenion plentyn 
· lle mae comisiynydd wedi atal lleoliadau newydd fel rhan o reoli pryderon ynghylch ansawdd, perfformiad neu uwchgyfeirio, yn unol â’r Cod Ymarfer ar Sicrhau Ansawdd a Rheoli Perfformiad, Uwchgyfeirio Pryderon a Chau Gwasanaethau, mewn perthynas â Gwasanaethau Gofal a Chymorth Rheoleiddiedig 2026 neu weithdrefnau lleol lle mae’r lleoliad yn drawsffiniol
· lle mae’r ddarpariaeth ar hyn o bryd yn ddarostyngedig i lwybr gorfodi AGC
· lle mae modd dangos nad yw er budd gorau’r plentyn 
· lle nad yw’r darparwr yn gallu dangos ei allu i ddiwallu anghenion y plentyn, a chyflawni’r canlyniadau angenrheidiol. 

Bydd angen i gynlluniau gynnwys sylwebaeth gyffredinol, ddienw ar achosion o’r fath, ynghyd â chamau arfaethedig (naill ai gan yr awdurdod neu ar y cyd â phartneriaid) i fynd i’r afael â materion ansawdd sy’n ymwneud â gwasanaethau nid-er-elw.
5. Trefniadau cymeradwyo
5.1 Cymeradwyaeth awdurdodau lleol
Rhaid i gynlluniau digonolrwydd blynyddol fod yn amodol ar gymeradwyaeth uwch arweinwyr yr awdurdod lleol cyn eu cyflwyno i Weinidogion Cymru.
Dylai awdurdodau lleol benderfynu ar eu trefniadau llywodraethu mewnol eu hunain ar gyfer cymeradwyo. Nid oes llwybr cymeradwyo lleol rhagnodedig, ar yr amod bod y cynllun wedi’i gymeradwyo gan yr awdurdod lleol a’i adolygu a’i gymeradwyo ar lefel Cyfarwyddwr Gwasanaethau Cymdeithasol a dim is. Argymhellir y dylai cynlluniau gael eu cymeradwyo hefyd ar lefel gorfforaethol o fewn Cynghorau.
Bydd ADSS Cymru yn cefnogi cydweithwyr i ddatblygu a chytuno ar amserlen ar gyfer cymeradwyo ym mhob awdurdod lleol, a fydd yn ceisio sicrhau isafswm lefelau craffu a her ledled Cymru.
Rhaid i bob cynllun gynnwys:
· cadarnhau cymeradwyaeth gan y Cyfarwyddwr Gwasanaethau Cymdeithasol; a
· datganiad sy’n nodi a yw’r awdurdod o’r farn y gall fodloni ei ddyletswydd digonolrwydd ar gyfer y flwyddyn berthnasol.
5.2 Ymgysylltu â phartneriaid
Dylid llywio cynlluniau trwy ymgysylltu â phartneriaid perthnasol, gan gynnwys cyrff iechyd, addysg a chyrff rhanbarthol, gyda chrynodeb o’r ymgysylltu sydd wedi digwydd lle bo hynny’n briodol. 
Nid oes angen cymeradwyaeth neu gytundeb ffurfiol gan sefydliadau partner, ond lle mae ymgysylltu â phartneriaid wedi digwydd, dylid disgrifio hyn yn glir. Mae ymgysylltu â Byrddau Partneriaeth Rhanbarthol yn cael ei annog. Bydd hyn yn helpu i sicrhau ymrwymiad partneriaid perthnasol a chefnogi camau gweithredu cydweithredol o fewn cynlluniau lle bo hynny’n briodol.
5.3 Ymgysylltu â phlant, pobl ifanc a gofalwyr
Dylai cynlluniau hefyd gael eu llywio trwy ymgysylltu â phlant a phobl ifanc sydd â phrofiad bywyd a, lle bo’n briodol, eu gofalwyr. Gallai hyn gynnwys gwybodaeth bresennol berthnasol a gasglwyd i gefnogi datblygu cynlluniau statudol ac anstatudol eraill neu ddata sylfaenol a gasglwyd yn benodol i’r diben hwn. Bydd unrhyw ddata o’r fath yn gyffredinol o ran ei natur, ac mae’n rhaid ei gyflwyno yn y fath fodd nad yw’n peryglu cyfrinachedd ar unrhyw lefel.
Pan fydd data ansoddol ar gyfer asesiadau/cynlluniau eraill yn cael ei gasglu yn llai rheolaidd (e.e. unwaith bob cylch etholiadol), dylid gwneud trefniadau i gael gafael ar wybodaeth sylfaenol gyfredol ar gyfer cynlluniau digonolrwydd yn y blynyddoedd cyfamserol. 
Gallai data ansoddol gynnwys adborth a safbwyntiau plant a phobl ifanc sydd wedi cael eu heffeithio, neu sy’n debygol o gael eu heffeithio, gan newidiadau a gyflwynwyd i fodloni’r ddeddfwriaeth, er enghraifft, newid lleoliad. 
5.4 Cyflwyno a chymeradwyaeth y Gweinidog – cynlluniau 2027-28
Rhaid cyflwyno cynlluniau digonolrwydd blynyddol drafft i Weinidogion Cymru i’w cymeradwyo yn unol ag adran 75B o Ddeddf 2014. Rhaid cyflwyno’r cynlluniau cyntaf, sy’n cwmpasu blwyddyn ariannol 2027-28, ar ffurf drafft erbyn 1 Rhagfyr 2026. Rhaid eu cyflwyno’n electronig trwy e-bost i flwch negeseuon e-bost dileu elw Llywodraeth Cymru (removingprofit@llyw.cymru). 
Bydd Gweinidogion Cymru yn ystyried y cynllun yn ei gyfanrwydd, ac yn asesu:
· a yw’n bodloni gofynion statudol
· a yw’n gydlynol, wedi’i arwain gan dystiolaeth ac yn gyson
· a yw’n gredadwy o ran camau gweithredu datganedig i fynd i’r afael ag anghenion dynodedig. 
5.5 Ymagwedd at gymeradwyo’r cynlluniau cyntaf
Bydd Gweinidogion Cymru yn mabwysiadu dull cymesur o gymeradwyo’r cynlluniau cyntaf, gan gydnabod eu bod yn cynrychioli proses hollol newydd. Bydd y dull cyd-gynhyrchiol o ddatblygu cynlluniau yn helpu i sicrhau bod awdurdodau lleol yn bodloni’r safonau gofynnol ac yn lleihau’r risg na fydd cynlluniau drafft yn cael eu cymeradwyo.
Fodd bynnag, i gael eu cymeradwyo, rhaid i gynlluniau fodloni’r holl ofynion statudol, bod yn amlwg wedi’u harwain gan dystiolaeth, a nodi cynllun gweithredu cydlynol i feithrin digonolrwydd. 
5.6 Diffyg cymeradwyaeth ac ailgyflwyno – cynlluniau 2027-28 
Os nad yw cynllun drafft yn cael ei gymeradwyo, mae’r weithdrefn sy’n cael ei nodi yn adran 75C yn berthnasol. 
Mae angen deall diffyg cymeradwyaeth fel rhan o’r broses statudol. Lle mae angen diwygio’r cynllun, bydd Gweinidogion Cymru yn nodi’r meysydd y mae’n rhaid mynd i’r afael â nhw er mwyn galluogi ailgyflwyno. Bydd adborth yn cael ei roi yn electronig gan swyddogion Llywodraeth Cymru, trwy flwch negeseuon e-bost dileu elw Llywodraeth Cymru (removingprofit@llyw.cymru). 
Bydd yr amserlen ganlynol yn berthnasol:
· Drafftiau i’w cyflwyno yn ôl yr angen erbyn 1 Rhagfyr.
· Adborth anffurfiol i’w ddarparu gan swyddogion erbyn canol mis Rhagfyr.
· Drafftiau diwygiedig i’w cyflwyno gan awdurdodau lleol erbyn canol mis Ionawr. 
5.7 Blynyddoedd dilynol
Mewn blynyddoedd dilynol (2028-9 ymlaen), rhaid cyflwyno cynlluniau i Weinidogion heb fod yn hwyrach na 2 fis cyn dechrau’r flwyddyn ariannol maen nhw’n ymwneud â hi h.y. 1 Chwefror yn y flwyddyn flaenorol.
5.8 Adolygiad parhaus
Mae llunio cynlluniau digonolrwydd blynyddol yn gylch statudol ailadroddus. Rhaid cyflwyno cynlluniau newydd yn y blynyddoedd dilynol a rhaid iddynt gael eu llywio trwy ddysgu o gynlluniau cynharach.


Atodiad A – Templed Cynllun Digonolrwydd Blynyddol
Adran 1: Sefyllfa sylfaenol a rhagolygon 2026/27
Sylwch fod canllawiau penodol – lle bo hynny’n briodol – wedi’u cynnwys yn y testun italig

1.1 Nodwch y canlynol: 
	Enw’r awdurdod lleol
	

	Y flwyddyn ariannol sy’n cael ei chwmpasu gan y cynllun
	

	Swyddog arweiniol a manylion cyswllt
	

	Dyddiad cyflwyno i Weinidogion Cymru
	



1.2 Rhowch drosolwg o broffil anghenion presennol plant a phobl ifanc yn yr awdurdod lleol.
	Canllawiau – ymateb i gynnwys:

1. Nifer y plant sy’n derbyn gofal y mae’r awdurdod lleol yn gyfrifol amdanynt ar 31 Mawrth 2026.

- o’r rhain, nifer y plant nad yw’r awdurdod lleol wedi gallu gwneud trefniadau ar eu cyfer o dan adran 81(2) (h.y. lleoli gyda’u rhieni neu rywun â chyfrifoldeb rhiant) ac a fydd felly angen math arall o leoliad (e.e. gofal maeth neu gartref plant).

- o’r rhain, nifer y plant a leolwyd mewn: 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel

gyda’r nifer ym mhob math o ddarpariaeth yn cael eu categoreiddio ymhellach yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)

2. Nifer y plant sy’n derbyn gofal y mae’r awdurdod lleol yn gyfrifol amdanynt ar 30 Medi 2026

· o’r rhain, nifer y plant nad yw’r awdurdod lleol wedi gallu gwneud trefniadau ar eu cyfer o dan adran 81(2) (h.y. lleoli gyda’u rhieni neu rywun â chyfrifoldeb rhiant) ac sydd felly wedi cael eu lletya mewn math arall o leoliad (e.e. gofal maeth neu gartref plant).

· o’r rhain, nifer y plant a leolwyd mewn: 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel

gyda’r nifer o blant ym mhob math o ddarpariaeth yn cael eu categoreiddio ymhellach yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)

· Crynodeb ysgrifenedig o broffil anghenion plant sy’n derbyn gofal yn yr ardal honno (ar 30 Medi 2026) gydag asesiad o 

(a) nodweddion demograffig a phoblogaeth y plant hynny, gan gynnwys oedran, iaith a nodweddion gwarchodedig;
(b) yr amgylchiadau a’r ffactorau sy’n gysylltiedig â bregusrwydd y plant hynny neu pam maen nhw wedi mynd i ofal;
(c) anghenion lleoli a gofal y plant hynny;
(d) anghenion cymdeithasol, diwylliannol a pherthynol y plant hynny, gan gynnwys eu dymuniadau a’u teimladau;
(d) anghenion plant hŷn a phobl ifanc sy’n agosáu at fod yn oedolion;
(f) anghenion plant sydd angen pecynnau gofal integredig gydag elfennau addysg ac iechyd neu ddatrysiadau pecyn gofal cymhleth eraill;
(g) ffactorau lleol sy’n dylanwadu ar gyflwyno anghenion a thueddiadau o ran yr anghenion hynny.

Sylwch y dylai’r wybodaeth yn y crynodeb ysgrifenedig hwn fod ar ffurf gyfunol (nid lefel unigol) a chanolbwyntio ar y nodweddion sy’n berthnasol i ardal yr awdurdod lleol, gan fynd i’r afael â’r holl wybodaeth sy’n ofynnol o fewn adrannau (a) i (g) uchod ar yr un pryd. Dylai’r crynodeb ysgrifenedig hefyd gynnwys asesiad o’r ymgysylltu a ymgymerwyd gan yr awdurdod lleol â phlant a phobl ifanc i ganfod eu dymuniadau a’u teimladau at ddibenion penderfynu ar eu hanghenion. 

2 (b) Amcangyfrif o gyfanswm nifer y plant sy’n derbyn gofal y mae’r awdurdod lleol yn rhagweld y bydd yn gyfrifol amdanynt ar 31 Mawrth 2027. 

· o’r rhain, amcangyfrif o nifer y plant y mae’r awdurdod lleol yn rhagweld y bydd yn annhebygol o allu gwneud trefniadau ar eu cyfer o dan adran 81(2) (h.y. lleoli gyda’u rhieni neu rywun â chyfrifoldeb rhiant) ac y bydd angen math arall o leoliad arnynt o ganlyniad (e.e. gofal maeth neu gartref plant).

· o’r rhain, nifer y plant y mae’r awdurdod lleol yn amcangyfrif a fydd yn cael eu lleoli mewn: 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel

gydag amcangyfrif o’r nifer o blant ym mhob math o ddarpariaeth yn cael eu categoreiddio ymhellach yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)





1.3 Rhowch grynodeb o’r ddarpariaeth genedlaethol, ranbarthol a lleol sydd ar gael i’r awdurdod lleol ar hyn o bryd ar gyfer plant sy’n derbyn gofal 
	Canllawiau – ymateb i gynnwys:

· Crynodeb o’r ddarpariaeth genedlaethol, ranbarthol a lleol sydd ar gael i’r awdurdod lleol ar gyfer plant sy’n derbyn gofal ar 30 Medi 2026 a sut mae hyn yn cyd-fynd â phroffil anghenion plant sy’n derbyn gofal gan yr awdurdod lleol. 

· wedi’u categoreiddio yn ôl y math o wasanaeth, sef:

1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel

ac yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)






1.4 Darparwch ddata ar nifer y plant sydd wedi’u lleoli y tu allan i’r sir neu’r wlad
	Canllawiau – ymateb i gynnwys: 
 
1. nifer y plant sydd wedi’u lleoli y tu allan i’r sir neu’n drawsffiniol (y tu allan i’r wlad) ar gyfer blwyddyn ariannol 2025-26, blwyddyn lawn (gwirioneddol), wedi’u categoreiddio yn ôl y math o wasanaeth, sef:
 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel
 
2. (a) nifer y plant sydd wedi’u lleoli y tu allan i’r sir neu’n drawsffiniol (y tu allan i’r wlad) ar gyfer blwyddyn ariannol 2026-27, y flwyddyn hyd yma hyd at ac yn cynnwys 30 Medi 2026, wedi’u categoreiddio yn ôl y math o wasanaeth, sef:
 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel
 
ac, o fewn pob math o wasanaeth, yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)
 
2. (b) nifer y plant y mae’r awdurdod lleol yn rhagweld y bydd wedi’u lleoli y tu allan i’r sir neu’n drawsffiniol (y tu allan i’r wlad) ar gyfer blwyddyn ariannol 2026-27, blwyddyn lawn (rhagolwg), wedi’u categoreiddio yn ôl y math o wasanaeth, sef:
 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel
 
ac, o fewn pob math o wasanaeth, yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)

Dylai data wahaniaethu rhwng lleoliadau y tu allan i’r sir a lleoliadau trawsffiniol (y tu allan i’r wlad) lle mae’r ddau yn digwydd.
 




1.5 Darparwch ddata ar nifer y plant mewn gwasanaethau sy’n gweithredu heb gofrestru
	Canllawiau – ymateb i gynnwys:
 
1. nifer y plant sydd wedi’u lleoli mewn gwasanaethau sy’n gweithredu heb gofrestru ar gyfer blwyddyn ariannol 2025-26, blwyddyn lawn (gwirioneddol)
2. (a) nifer y plant sydd wedi’u lleoli mewn gwasanaethau sy’n gweithredu heb gofrestru yn ystod y flwyddyn hyd at ac yn cynnwys 30 Medi 2026
2. (b) nifer y plant sydd wedi’u lleoli mewn gwasanaethau sy’n gweithredu heb gofrestru ar gyfer blwyddyn ariannol 2026-27, blwyddyn lawn (rhagolwg)



1.6 Darparwch ddata ar nifer y plant sy’n destun Gorchymyn Amddifadu o Ryddid 
	Canllawiau – ymateb i gynnwys:
 
1. nifer y plant sy’n destun Gorchymyn Amddifadu o Ryddid ar gyfer blwyddyn ariannol 2025-26, blwyddyn lawn (gwirioneddol)

2. (a) nifer y plant sy’n destun Gorchymyn Amddifadu o Ryddid ar gyfer blwyddyn ariannol 2026-27, y flwyddyn hyd yma hyd at ac yn cynnwys 30 Medi 2026

2. (b) nifer y plant sy’n destun Gorchymyn Amddifadu o Ryddid ar gyfer blwyddyn ariannol 2026-27, blwyddyn lawn (rhagolwg)




1.7 Rhowch grynodeb ysgrifenedig o unrhyw gyfyngiadau yn y data sy’n ymwneud â’r cynllun digonolrwydd blynyddol sydd gan yr awdurdod lleol ar 30 Medi 2026.
	Rhowch amlinelliad lefel uchel hefyd o unrhyw gamau i fynd i’r afael ag unrhyw gyfyngiadau yn y data a nodwyd.





 



1.8 Nodwch y risgiau mwyaf arwyddocaol ar hyn o bryd i’r awdurdod lleol allu diwallu anghenion llety plant sy’n derbyn gofal yn ystod blwyddyn ariannol 2026-27 a’r mesurau lliniaru sydd ar waith i fynd i’r afael â’r rhain.
	 






 


1.9 Rhowch grynodeb ysgrifenedig o strategaethau a chynlluniau gweithlu cyfredol yr awdurdod lleol yn ymwneud â phlant sy’n derbyn gofal ar 30 Medi 2026. 
	 







 



Adran 2: cynllun digonolrwydd 2027/28 – rhagolwg o’r sefyllfa
2.1 Ar gyfer y flwyddyn ariannol y mae’r cynllun digonolrwydd blynyddol yn ymwneud â hi, nodwch y canlynol:
a) nifer y plant y mae’r awdurdod lleol yn amcangyfrif y bydd yn gofalu amdanynt

	
Canllawiau – ymateb i gynnwys:

· Amcangyfrif o gyfanswm nifer y plant a fydd yn derbyn gofal gan yr awdurdod lleol ar 31 Mawrth 2028.

· o’r rhain, nifer y plant y mae’r awdurdod lleol yn rhagweld na fydd yn gallu gwneud trefniadau ar eu cyfer o dan adran 81(2) 

· o’r rhain, nifer y plant y mae’r awdurdod lleol yn rhagweld a fydd yn cael eu lleoli mewn: 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel

ac, o fewn pob math o wasanaeth, y nifer y mae’r awdurdod lleol yn rhagweld a fydd yn cael eu lleoli yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)



b) nifer y plant y mae’r awdurdod lleol yn amcangyfrif a fydd yn cael eu lleoli y tu allan i’r sir neu’r wlad

	Canllawiau – ymateb i gynnwys:

Nifer y plant sydd wedi’u lleoli y tu allan i’r sir neu’n drawsffiniol (y tu allan i’r wlad) ar gyfer blwyddyn ariannol 2027-28 (blwyddyn lawn – rhagolwg)

wedi’u categoreiddio yn ôl y math o wasanaeth, sef:
 
1. gwasanaethau cartref plant
2. gwasanaethau maethu (gan gynnwys gyda rhieni maeth awdurdod lleol)
3. gwasanaethau llety diogel
 
ac, o fewn pob math o wasanaeth, yn ôl y math o ddarparwr (awdurdod lleol, nid-er-elw heb fod yn awdurdod lleol, er-elw)
Dylai data wahaniaethu rhwng lleoliadau y tu allan i’r sir a lleoliadau trawsffiniol (y tu allan i’r wlad) lle mae disgwyl i’r ddau beth ddigwydd.





c) nifer y plant y mae’r awdurdod lleol yn amcangyfrif a fydd yn cael eu lleoli mewn gwasanaethau sy’n gweithredu heb gofrestru

	Canllawiau – ymateb i gynnwys:

Nifer y plant sydd wedi’u lleoli mewn gwasanaethau sy’n gweithredu heb gofrestru ar gyfer blwyddyn ariannol 2027-28 (blwyddyn lawn - rhagolwg)










d) nifer y plant y mae’r awdurdod lleol yn amcangyfrif a fydd yn destun Gorchymyn Amddifadu o Ryddid 

	Canllawiau – ymateb i gynnwys:

nifer y plant sy’n destun Gorchymyn Amddifadu o Ryddid ar gyfer blwyddyn ariannol 2027-28, (blwyddyn lawn – rhagolwg)










2.2 Nodwch unrhyw gyd-destun ac amgylchiadau lleol sy’n effeithio ar eich rhagolwg 

	Canllawiau – rhowch enghreifftiau – gan gynnwys adnoddau, materion ansawdd, canlyniadau, lles unigolion





Adran 3: cynllun digonolrwydd 2027/28 – dull strategol o sicrhau digonolrwydd

3.1 Ar gyfer y flwyddyn ariannol y mae’r cynllun digonolrwydd yn ymwneud â hi, esboniwch sut mae’r awdurdod yn bwriadu bodloni ei ddyletswydd o dan adran 75(1) yn ystod y flwyddyn ariannol, gan roi sylw i’r canlynol:

· cymryd pob cam rhesymol i sicrhau llety ar gyfer plant sy’n derbyn gofal, gan gynnwys llety yn ardal yr awdurdod neu’n agos at ardal yr awdurdod, gan gydnabod y gall lleoliad y tu allan i’r sir fod yn nes at gymuned gartref y plentyn o dan rai amgylchiadau
· sicrhau bod y llety gyda darparwyr sydd naill ai’n awdurdod lleol neu’n bodloni’r gofynion nid-er-elw (oni bai y byddai gwneud hynny’n effeithio ar les y plentyn)
· y budd o gael gwahanol fathau o lety o fewn eu hardal, neu’n agos ati, sy’n diwallu anghenion gwahanol y plant sy’n derbyn gofal ganddynt

	
Wrth ymateb i’r cwestiwn hwn, efallai yr hoffech ystyried y canlynol: 

· Tymor hir: Sut mae eich dull yn cefnogi newid cynaliadwy tuag at ddarpariaeth nid-er-elw dros amser.
· Atal: Disgrifiwch sut mae dull yr awdurdod yn ceisio lleihau dibyniaeth ar leoliadau brys, lleoliadau y tu allan i’r ardal neu leoliadau amhriodol.
· Integreiddio: Cyfeiriwch at sut mae’r dull hwn yn cydweddu â gweithgaredd comisiynu, cynlluniau gweithlu a threfniadau goruchwylio’r farchnad.


Bydd hefyd angen nodi sut mae’r camau i’w cymryd yn bwriadu sicrhau bod gan yr awdurdod lety digonol sy’n bodloni gofynion adran 75(1).

















3.2 Esboniwch sut y byddwch yn gweithio gyda phartneriaid yn ardal eich awdurdod lleol i fodloni’r ddyletswydd ddigonolrwydd 
	
Wrth ymateb i’r cwestiwn hwn, efallai yr hoffech ystyried y canlynol: 

· Tymor hir: Sut mae eich dull yn cefnogi newid cynaliadwy tuag at ddarpariaeth nid-er-elw dros amser.
· Atal: Disgrifiwch sut mae dull yr awdurdod yn ceisio lleihau dibyniaeth ar leoliadau brys, lleoliadau y tu allan i’r ardal neu leoliadau amhriodol.
· Integreiddio: Cyfeiriwch at sut mae’r dull hwn yn cydweddu â gweithgaredd comisiynu, cynlluniau gweithlu a threfniadau goruchwylio’r farchnad.

Bydd hefyd angen nodi sut mae’r camau i’w cymryd yn bwriadu sicrhau bod gan yr awdurdod lety digonol sy’n bodloni gofynion adran 75(1).








3.3 Esboniwch sut y byddwch yn gweithio gyda phartneriaid ar draws ardal eich awdurdod lleol (h.y. ôl troed y Bwrdd Partneriaeth Rhanbarthol) i fodloni’r ddyletswydd ddigonolrwydd
	
Wrth ymateb i’r cwestiwn hwn, efallai yr hoffech ystyried y canlynol: 

· Tymor hir: Sut mae eich dull yn cefnogi newid cynaliadwy tuag at ddarpariaeth nid-er-elw dros amser.
· Atal: Disgrifiwch sut mae dull yr awdurdod yn ceisio lleihau dibyniaeth ar leoliadau brys, lleoliadau y tu allan i’r ardal neu leoliadau amhriodol.
· Integreiddio: Cyfeiriwch at sut mae’r dull hwn yn cydweddu â gweithgaredd comisiynu, cynllunio gweithlu a threfniadau goruchwylio’r farchnad.

Bydd hefyd angen nodi sut mae’r camau i’w cymryd yn bwriadu sicrhau bod gan yr awdurdod lety digonol sy’n bodloni gofynion adran 75(1).








3.4 Esboniwch sut y byddwch yn gweithio gyda phartneriaid y tu hwnt i’ch rhanbarth i fodloni’r ddyletswydd ddigonolrwydd 
	
Wrth ymateb i’r cwestiwn hwn, efallai yr hoffech ystyried y canlynol: 

· Tymor hir: Sut mae eich dull yn cefnogi newid cynaliadwy tuag at ddarpariaeth nid-er-elw dros amser.
· Atal: Disgrifiwch sut mae dull yr awdurdod yn ceisio lleihau dibyniaeth ar leoliadau brys, lleoliadau y tu allan i’r ardal neu leoliadau amhriodol.
· Integreiddio: Cyfeiriwch at sut mae’r dull hwn yn cydweddu â gweithgaredd comisiynu, cynllunio gweithlu a threfniadau goruchwylio’r farchnad.

Bydd hefyd angen nodi sut mae’r camau i’w cymryd yn bwriadu sicrhau bod gan yr awdurdod lety digonol sy’n bodloni gofynion adran 75(1).














Adran 4: cynllun digonolrwydd 2027/28 – capasiti a chynllunio’r gweithlu 

Dylai prif ffocws yr adran hon fod ar garfannau gweithlu allweddol, megis rheolwyr cofrestredig, Unigolion Cyfrifol, staff gofal preswyl a gofalwyr maeth.

4.1 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch ble mae’r risg fwyaf i’r awdurdod lleol o fethu â chael capasiti neu allu digonol o ran y gweithlu i ateb y galw nawr ac yn y dyfodol, a pham.

	









4.2 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch eich heriau mwyaf o ran recriwtio a chadw staff (gan gynnwys ar gyfer rolau Cymraeg ac arbenigol), a chrynodeb o’r cynlluniau sydd ar waith i fynd i’r afael â’r rhain.
	









4.3 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch sut y byddwch yn cefnogi datblygu a chadw gweithlu cynaliadwy, gan gynnwys trwy hyfforddiant, datblygiad proffesiynol, trefniadau camu ymlaen mewn gyrfa a phartneriaethau â darparwyr addysg neu hyfforddiant (e.e. eich dulliau eich hun a chysylltiadau â phrifysgolion).
	









4.4 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch amcangyfrif o lefel y ddibyniaeth fydd gan yr awdurdod lleol ar staff asiantaeth wrth gynllunio a darparu gofal cymdeithasol ar gyfer plant sy’n derbyn gofal, beth sy’n cymell y lefel hon, a beth yw eich cynlluniau i wella sefydlogrwydd y gweithlu?

	

























Adran 5: cynllun digonolrwydd 2027/28 – rhagolwg o’r risgiau 
5.1 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch y risgiau mwyaf arwyddocaol sy’n cael eu rhagweld o ran diwallu anghenion llety plant sy’n derbyn gofal.

	







5.2 Ar gyfer y flwyddyn ariannol y mae’r cynllun digonolrwydd yn ymwneud â hi, nodwch y camau rydych chi fel awdurdod lleol yn eu cymryd i liniaru’r risgiau hyn, ochr yn ochr ag unrhyw ffactorau a allai effeithio ar lwyddiant y mesurau lliniaru hynny (gan gynnwys dibyniaethau allanol os yw’n berthnasol e.e. marchnad darparwyr, cydweithredu rhanbarthol neu gyllid) 

	
























Adran 6 – Cynlluniau digonolrwydd yn y dyfodol – dysgu a gwelliant parhaus

Nodwch sut y bydd dysgu o baratoi’r cynllun presennol yn llywio fersiynau o’r cynllun yn y dyfodol, gan gynnwys bylchau mewn data a sut y bydd y rhain yn cael eu datrys, gwelliannau i ansawdd data, ymgysylltu â phartneriaid a gweithgaredd datblygu’r farchnad. 

	Mae angen cynnwys crynodeb ysgrifenedig o’r cyfyngiadau data sy’n cael eu rhagweld ar gyfer y flwyddyn ariannol y mae’r cynllun digonolrwydd blynyddol yn ymwneud â hi, a’r camau a fydd yn cael eu cymryd i wella ansawdd data yn ystod y flwyddyn ariannol honno.


Wrth ymateb i’r cwestiwn hwn, efallai yr hoffech ystyried y canlynol: 

Tymor hir: Nodwch sut y bydd dysgu o’r cynllun hwn yn llywio cynlluniau digonolrwydd blynyddol yn y dyfodol.

















Adran 7 – cynllun digonolrwydd 2027/28 – cydweddu â chynlluniau mewnol ac allanol eraill
Nodwch sut mae’r cynllun digonolrwydd blynyddol hwn yn cydweddu â chynlluniau mewnol ac allanol eraill yr awdurdod lleol.
Wrth ymateb i’r cwestiwn hwn, efallai yr hoffech ystyried y canlynol: 
· Integreiddio: Esboniwch yn glir sut mae’r cynllun digonolrwydd hwn yn ategu ac yn llywio strategaethau eraill.
· Cydweithredu: Nodwch amcanion cyffredin gyda phartneriaid.
	Cynllun/Strategaeth
	Dolen (URL gwefan os yn bosibl)
	Sut mae’r cynlluniau’n cydweddu (crynodeb byr)


	Strategaeth Comisiynu Lleoliadau (Mewnol) 
	
	

	Adroddiad ar Sefydlogrwydd y Farchnad (Allanol) 
	
	

	Arall (Rhanbarthol), e.e. asesiad o anghenion y boblogaeth, cynllun ardal, asesiad llesiant, cynllun llesiant (Allanol) 
	
	

	Arall (Lleol)
	
	





Adran 8 – Cymeradwyo
	Rwy’n cadarnhau fy mod yn cytuno â’r datganiad canlynol. (Dilëwch y datganiad amherthnasol):

“Gan ystyried y camau rhesymol y mae’r awdurdod lleol yn bwriadu eu cymryd, mae’r awdurdod lleol hwn yn rhagweld y bydd yn gallu sicrhau llety digonol, o fewn ei ardal neu’n agos ati, i ddiwallu anghenion ei blant sy’n derbyn gofal yn ystod y flwyddyn ariannol y mae’r cynllun yn ymwneud â hi.”

“Gan ystyried y camau rhesymol y mae’r awdurdod lleol yn bwriadu eu cymryd, mae’r awdurdod lleol hwn yn rhagweld na fydd yn gallu sicrhau llety digonol, o fewn ei ardal neu’n agos ati, i ddiwallu anghenion ei blant sy’n derbyn gofal yn ystod y flwyddyn ariannol y mae’r cynllun yn ymwneud â hi.”





	Nodwch yn fyr y rhesymeg sydd wrth wraidd eich asesiad

 









	Llofnodwyd gan 



Llofnodwyr ychwanegol opsiynol (opsiynol – nodwch rôl/teitl)

